Երէկ երեկոյեան առիթն ունեցանք հեռաձայնի վրայ զրուցելու տեղապահ Տ. Գարեգին Արք. Պեքճեանի հետ։ Աւելի քան ժամ մը տեւեց մեր զրոյցը։ Երբ պատրիարքական ընտրութեան գործընթացին մէջ դարձեալ կուտակուած են հարցականները՝ այս զրոյցը անգնահատելի հնարաւորութիւն մըն էր մեզի համար։ Զրոյցի աւարտին որդիական խորին յարգանքով մեր երախտագիտութիւնը յայտնեցինք նորին սրբազնութեան, որ իր սուղ րոպէները յատկացուց մեզի եւ յանձն առաւ անկեղծ ու երկարաշունչ զրոյց մը՝ ընդհատելով իր երեկոյեան հանգիստը։